GA

IARSCRÍBHINN II

“IARSCRÍBHINN II

**TREORACHA MAIDIR LE TUAIRISCIÚ AR CHISTÍ DÍLSE AGUS AR CHEANGLAIS CISTÍ DÍLSE**

**CUID II: TREORACHA A BHAINEANN LE TEIMPLÉID**

(…)

5.8. C 25.01 - RIOSCAL Ó CHOIGEARTÚ AR LUACHÁIL CREIDMHEASA (CVA)

5.8.1. Treoracha a bhaineann le suímh shonracha

|  |  |
| --- | --- |
| **Colúin** | |
| 0010 | **Luach neamhchosanta an chontrapháirtí lárnaigh**  Luach neamhchosanta le haghaidh Riosca Creidmheasa an Chontrapháirtí (CCR) arna ríomh i gcomhréir leis na modhanna a leagtar síos i gCuid a Trí, Teideal II, Caibidlí 4 agus 6 de Rialachán (AE) Uimh. 575/2013. |
| 0020 | **Ceanglais cistí dílse le haghaidh an chontrapháirtí lárnaigh**  Ceanglais cistí dílse le haghaidh CCR (Airteagal 92(4), pointí (a) agus (g) agus Cuid a Trí, Teideal VI de Rialachán (AE) Uimh. 575/2013). |
| 0030 | **Méid barúlach**  Suim na méideanna barúlacha i dtaca le díorthaigh roimh aon ghlanluacháil agus gan aon choigeartú i gcomhréir le hAirteagal 279b de Rialachán (AE) Uimh. 575/2013. |
| 0040 | **CVA Fabhraithe**  Soláirtí cuntasaíochta mar gheall ar laghdú ar acmhainneacht creidmheasa dhíorthaigh na gcontrapháirtithe. |
| 0050 | **Láimhseáil shimplithe le haghaidh suíomhanna díorthacha gnóthais chomhinfheistíochta**  Ceanglais cistí dílse le haghaidh CVA (Airteagal 92(4), pointe (d) agus Cuid a Trí, Teideal VI de Rialachán (AE) Uimh. 575/2013), arna ríomh i gcomhréir leis an láimhseáil shimplithe le haghaidh suíomhanna díorthacha GC a shainmhínítear in Airteagail 132a(3), 152(3) agus 325j(1) de Rialachán (AE) Uimh. 575/2013. |
| 0060 | **Cur chuige simplithe**  Ceanglais cistí dílse le haghaidh idirbhearta atá faoi réir an chur chuige shimplithe a leagtar amach in Airteagal 385 de Rialachán (AE) Uimh. 575/2013. |
| 0070 | **Cur chuige BA-CVA laghdaithe**  Ceanglais cistí dílse iomlána le haghaidh CVA (Airteagal 92(4), pointe (d) agus Cuid a Trí, Teideal VI de Rialachán (AE) Uimh. 575/2013), arna ríomh i gcomhréir le hAirteagal 384(3), le haghaidh institiúid a chomhlíonann an coinníoll a leagtar síos in Airteagal 384(1)(b) de Rialachán (AE) Uimh. 575/2013. |
| 0080-0110 | **Cur chuige BA-CVA iomlán**  Ceanglais cistí dílse iomlána le haghaidh CVA (Airteagal 92(4), pointe (d) agus Cuid a Trí, Teideal VI de Rialachán (AE) Uimh. 575/2013), arna ríomh i gcomhréir le hAirteagal 384(2), le haghaidh institiúid a chomhlíonann an coinníoll a leagtar síos in Airteagal 384(1)(a) de Rialachán (AE) Uimh. 575/2013. |
| 0080 | **Méid barúlach fáluithe CVA**  Méid barúlach fháluithe CVA (glanmhéideanna), a aithnítear i gcomhréir le hAirteagal 386 de Rialachán (AE) Uimh. 575/2013. |
| 0090 | **BACVAcsr-neamhfhálaithe**  BACVAcsr-neamhfhálaithe le haghaidh idirbheart atá faoi réir an chur chuige bunúsach iomlán, arna ríomh i gcomhréir le hAirteagal 384(3), le haghaidh institiúid a chomhlíonann an coinníoll a leagtar síos in Airteagal 384(1)(b) de Rialachán (AE) Uimh. 575/2013. |
| 0100 | **BACVAcsr-fálaithe**  BACVAcsr-fálaithe le haghaidh idirbheart atá faoi réir an chur chuige bunúsach iomlán, arna ríomh i gcomhréir le hAirteagal 384(2), le haghaidh institiúid a chomhlíonann an coinníoll a leagtar síos in Airteagal 384(1)(a) de Rialachán (AE) Uimh. 575/2013. |
| 0110 | **Ceanglais cistí dílse**  Ceanglais cistí dílse iomlána le haghaidh idirbheart atá faoi réir an chur chuige bunúsach iomlán, arna ríomh i gcomhréir le hAirteagal 384(2), le haghaidh institiúid a chomhlíonann an coinníoll a leagtar síos in Airteagal 384(1)(a) de Rialachán (AE) Uimh. 575/2013. |
| 0120-0270 | **Cur chuige SA-CVA**  Ceanglais cistí dílse iomlána le haghaidh CVA (Airteagal 92(4), pointe (d) agus Cuid a Trí, Teideal VI de Rialachán (AE) Uimh. 575/2013), arna ríomh i gcomhréir le hAirteagal 383, le haghaidh institiúid a chomhlíonann an coinníoll a leagtar síos in Airteagal 382a(1)(a) de Rialachán (AE) Uimh. 575/2013. |
| 0120 | **Méid barúlach fáluithe CVA**  Méid barúlach fháluithe CVA a aithnítear i gcomhréir le hAirteagal 386 de Rialachán (AE) Uimh. 575/2013. |
| 0130 | **An líon contrapháirtithe**  Airteagal 445 a(1)(c) de Rialachán (AE) Uimh. 575/2013  An líon contrapháirtithe mar a shainmhínítear in Airteagal 383(1) de Rialachán (AE) Uimh. 575/2013 a áirítear chun cistí dílse le haghaidh riosca SA-CVA a ríomh. Tuairisceofar an líon iomlán i ró 0010 agus an miondealú de réir chineál an chontrapháirtí i rónna 0170-0220. |
| 0140-0250 | **Ceanglais cistí dílse maidir le tacair ghlanluachála faoin gcur chuige SA-CVA**  Ceanglais cistí dílse le haghaidh riosca SA-CVA i gcomhréir le hAirteagal 383 de Rialachán (AE) Uimh. 575/2013, lena n‑áirítear miondealú de réir aicmí riosca mar a shainmhínítear in Airteagal 383(2)(1) agus, i gcás gach ceann de na haicmí riosca, na ceanglais cistí dílse le haghaidh rioscaí deilte agus rioscaí véige mar a cheanglaítear in Airteagal 383(3) agus i gcomhréir le hAirteagal 383b de Rialachán (AE) Uimh. 575/2013. |
| 0140-0150 | **Na ceanglais cistí dílse le haghaidh riosca ráta úis**  Airteagail 383c, 383i, 383j, 383k, 383l, 383m de Rialachán (AE) Uimh. 575/2013. |
| 0160-0170 | **Ceanglais cistí dílse le haghaidh riosca malairte eachtraí**  Airteagail 383d, 383i, 383j, 383n, 383o de Rialachán (AE) Uimh. 575/2013 |
| 0180-0190 | **Ceanglais cistí dílse le haghaidh riosca raoin difríochta creidmheasa an chontrapháirtí**  Airteagail 383e, 383i, 383j, 383p, 383q, 383r de Rialachán (AE) Uimh. 575/2013. |
| 0200-0210 | **Ceanglais cistí dílse le haghaidh riosca raoin difríochta creidmheasa tagarthaí**  Airteagail 383f, 383i, 383j, 383s, 383u de Rialachán (AE) Uimh. 575/2013 |
| 0220-0230 | **Ceanglais na gcistí dílse le haghaidh riosca cothromais**  Airteagail 383g, 383i, 383j, 383v, 383w de Rialachán (AE) Uimh. 575/2013 |
| 0240-0250 | **Ceanglais na gcistí dílse le haghaidh riosca tráchtearraí**  Airteagail 383h, 383i, 383j, 383x, 383z de Rialachán (AE) Uimh. 575/2013 |
| 0260 | ***m*CVA**  Luach an fachtóra iolraitheora 𝑚𝐶𝑉𝐴 i gcomhréir le hAirteagal 383b(8) de Rialachán (AE) Uimh. 575/2013. Tuairisceofar an luach a úsáidtear chun na ceanglais cistí dílse a ríomh (luach atá cothrom le 1 nó luach arna mhéadú ag na húdaráis inniúla). |
| 0270 | **Ceanglais cistí dílse**  Ceanglais cistí dílse le haghaidh idirbhearta atá faoi réir an SA-CVA arna ríomh i gcomhréir le hAirteagal 383 de Rialachán (AE) Uimh. 575/2013. |
| 0280 | **IOMLÁN NA gCEANGLAS CISTÍ DÍLSE**  Airteagal 92(4), pointe (e), de Rialachán (AE) Uimh. 575/2013.  Ceanglais cistí dílse iomlána le haghaidh Riosca CVA a ríomhtar trí úsáid a bhaint as aon cheann de na cuir chuige is infheidhme dá dtagraítear in Airteagal 382a de Rialachán (AE) Uimh. 575/2013. I gcás ina gcuirtear níos mó ná cur chuige amháin i bhfeidhm, tuairisceofar suim shimplí na gceanglas cistí dílse uile a bhaineann le gach cur chuige. |
| 0290 | **MÉID IOMLÁN NA NEAMHCHOSANTA AR RIOSCA**  Airteagal 92(6) de Rialachán (AE) Uimh. 575/2013.  Ceanglais cistí dílse a iolraítear faoi 12,5. |
|  | |
| **Rónna** | |
| 0010 | **Idirbhearta faoi raon feidhme an cheanglais cistí dílse le haghaidh riosca CVA**  Airteagal 382 de Rialachán (AE) Uimh. 575/2013. |
| 0020 | **Ar díobh sin: díorthaigh amháin**  Díorthaigh faoi raon feidhme Airteagal 382 de Rialachán (AE) Uimh. 575/2013 (i.e. na hidirbhearta uile a thuairiscítear i ró 0010, cé is moite d’idirbhearta maoinithe urrús). |
| 0030 | **Ar díobh sin: Idirbhearta díolmhaithe a roghnaíonn institiúidí a ath-chomhtháthú agus ceanglais cistí dílse á ríomh**  Airteagal 382(4a) de Rialachán (AE) Uimh. 575/2013. |
| 0040-0220 | **ÍTIMÍ LE MEABHRÚ** |
| 0040-0110 | **Díolúintí CVA: tionchar imeallach an ath-chomhtháthaithe**  Tionchar imeallach ath-chomhtháthú díolúintí CVA mar a shainmhínítear in Airteagal 382(3) agus (4) de Rialachán (AE) Uimh. 575/2013, ar leithligh le haghaidh gach díolúine. Is é an tionchar imeallach an difríocht, arna sloinneadh i ndearbhmhéid, idir an mhéadracht ábhartha le haghaidh raon feidhme na n‑idirbheart dá dtagraítear i ró 0010 tar éis an díolúine a ath-chomhtháthú, agus an mhéadracht ábhartha le haghaidh raon feidhme na n‑idirbheart dá dtagraítear i ró 0010. |
| 0040 | **Gach idirbheart díolmhaithe**  Tionchar imeallach ath-chomhtháthú díolúintí CVA mar a shainmhínítear in Airteagal 382(3) agus (4) de Rialachán (AE) Uimh. 575/2013.  Ba cheart na hidirbhearta uile a thuairiscítear i ró 0010 a bheith i raon feidhme na n‑idirbheart, gan aird a thabhairt ar na díolúintí a luaitear in Airteagal 382(3) agus Airteagal 382(4) de Rialachán (AE) Uimh. 575/2013. Go sonrach, ba cheart na hidirbhearta réamhluaite atá eisiata faoi láthair ó ríomh na gceanglas caipitil CVA de bhun na n‑airteagal sin a ath-chomhtháthú chun críoch an ró seo. Na hidirbhearta iomlána a ath-chomhtháthaítear chun críche an ró seo, is iad na hidirbhearta a ath-chomhtháthaítear chun críocha rónna 0050 go 0110 a bheidh iontu. |
| 0050 | **Idirbhearta an chliaint**  Tionchar imeallach ath-chomhtháthú idirbheart cliaint mar a shainmhínítear in Airteagal 382(3) de Rialachán (AE) Uimh. 575/2013.  An tionchar imeallach a bhaineann le hidirbhearta a ath-chomhtháthú idir cliant agus comhalta imréitigh, nuair a ghníomhaíonn an comhalta imréitigh mar idirghabhálaí idir an cliant agus contrapháirtí lárnach cáilitheach, atá díolmhaithe faoi Airteagal 382(3) de Rialachán (AE) Uimh. 575/2013 ó raon feidhme ró 0010. Níor cheart do chliaint na hidirbhearta sin a ath-chomhtháthú i gcás ina gcomhlíonann an t‑idirbheart na ceanglais in Airteagal 305(2), (3) agus (4) den Rialachán sin. |
| 0060 | **Idirbhearta le contrapháirtithe neamhairgeadais**  Tionchar imeallach ath-chomhtháthú idirbheart le contrapháirtithe neamhairgeadais mar a shainmhínítear in Airteagal 382(4)(a) de Rialachán (AE) Uimh. 575/2013. |
| 0070 | **Idirbhearta le contrapháirtithe neamhairgeadais an Aontais amháin**  Tionchar imeallach ath-chomhtháthú idirbheart le contrapháirtithe neamhairgeadais an Aontais amháin. Ba cheart na hidirbhearta uile a thuairiscítear i ró 0060, lúide raon feidhme na n‑idirbheart a thuairiscítear i ró 0080, a bheith i raon feidhme na n‑idirbheart. |
| 0080 | **Idirbhearta le contrapháirtithe neamhairgeadais ó thríú tíortha amháin**  Tionchar imeallach ath-chomhtháthú idirbheart le contrapháirtithe neamhairgeadais tríú tír amháin. Ba cheart na hidirbhearta uile a thuairiscítear i ró 0060, lúide raon feidhme na n‑idirbheart a thuairiscítear i ró 0070, a bheith i raon feidhme na n‑idirbheart. |
| 0090 | **Idirbhearta laistigh de ghrúpa**  Tionchar imeallach ath-chomhtháthú idirbheart inghrúpa mar a shainmhínítear in Airteagal 382(4) de Rialachán (AE) Uimh. 575/2013. |
| 0100 | **Idirbhearta le contrapháirtithe cistí pinsin**  Tionchar imeallach ath-chomhtháthú idirbheart le contrapháirtithe cistí pinsin a dhéantar le linn na hidirthréimhse a leagtar síos in Airteagal 89(1) de Rialachán (AE) Uimh. 648/2012, agus atá díolmhaithe ó na ceanglais cistí dílse le haghaidh riosca CVA i gcomhréir leis an dara mír d’Airteagal 382(4) de Rialachán (AE) Uimh. 575/2013. Na hidirbhearta a luaitear in Airteagal 382(4)(c) nach ndéantar le linn na hidirthréimhse a leagtar síos in Airteagal 89(1) de Rialachán (AE) Uimh. 648/2012, ní mheastar gur idirbhearta díolmhaithe iad, ós rud é go ndeachaigh an idirthréimhse chun an díolúine sin a chur i bhfeidhm in éag. |
| 0110 | **Idirbhearta le contrapháirtithe ceannasacha**  Tionchar imeallach ath-chomhtháthú idirbheart le contrapháirtithe ceannasacha mar a shainmhínítear in Airteagal 382(4)(d) de Rialachán (AE) Uimh. 575/2013. |
| 0120 | **Fáluithe CVA ar idirbhearta díolmhaithe nach n‐áirítear i raon feidhme cva**  Fáluithe CVA ar idirbhearta díolmhaithe nach n‑áirítear i raon feidhme ceanglas cistí dílse le haghaidh riosca CVA agus atá faoi réir ceanglas caipitil le haghaidh riosca margaidh. |
| 0130 | **Idirbhearta iomlána um maoiniú urrús nach bhfuil imréitithe go lárnach agus a bhfuil luach cóir orthu chun críocha cuntasaíochta, cé is moite d’idirbhearta díolmhaithe**  Na SFTanna a bhfuil luach cóir orthu chun críoch cuntasaíochta a thiocfadh faoi raon feidhme na gceanglas cistí dílse le haghaidh riosca CVA i gcomhréir le hAirteagal 382(2) de Rialachán (AE) Uimh. 575/2013, gan beann ar cé acu atá nó nach bhfuil na neamhchosaintí ar riosca CVA a eascraíonn astu ábhartha. Na SFTanna atá díolmhaithe ó cheanglais cistí dílse le haghaidh riosca CVA i gcomhréir le hAirteagal 382(3) agus 382(4) de Rialachán (AE) Uimh. 575/2013, ba cheart iad a eisiamh ó na ríomhanna, ach amháin i gcás ina gcuirfeadh an institiúid na hidirbhearta sin san áireamh faoi raon feidhme na gceanglas cistí dílse le haghaidh riosca CVA i gcomhréir le hAirteagal 382(4a) de Rialachán (AE) Uimh. 575/2013. |
| 0140-0160 | **Fáluithe CVA**  Airteagal 386 de Rialachán (AE) Uimh. 575/2013. |
| 0140 | **Babhtáil mainneachtana creidmheasa aonainm** |
| 0150 | **Innéacs na babhtála mainneachtana creidmheasa** |
| 0160 | **Díorthaigh eile a aicmítear mar fháluithe riosca CVA** |
| 0170-0220 | **Cineálacha idirbheart contrapháirtí atá faoi réir chur chuige SA-CVA**  Airteagal 445 a(1) de Rialachán (AE) Uimh. 575/2013.  Roghnófar earnáil amháin le haghaidh gach contrapháirtí ar bhonn na n‑aicmí earnála eacnamaíche FINREP a leanas (féach Cuid 3 Iarscríbhinn V a ghabhann leis an Rialachán Cur Chun Feidhme seo).  Tuairisceofar líon na gcontrapháirtithe de réir earnála i gcolún 0130. |
| 0170 | **Bainc cheannais** |
| 0180 | **Rialtais Ghinearálta** |
| 0190 | **Institiúidí creidmheasa** |
| 0200 | **Gnólachtaí infheistíochta** |
| 0210 | **Corparáidí airgeadais eile (gan gnólachtaí infheistíochta a áireamh)** |
| 0220 | **Corparáidí neamhairgeadais** |
| 0230 | **Comhpháirteanna córasacha riosca CVA a chomhiomlánú**  Airteagal 384(3) de Rialachán (AE) Uimh. 575/2013 Ceanglais cistí dílse faoi thoimhde comhghaolúcháin fhoirfe (ΣcSCVAc). Ní chuirfear an fachtóirlascaine 0.65 i bhfeidhm. |
| 0240 | **Comhpháirteanna neamhghnách de riosca CVA a chomhiomlánú**  Airteagal 384(3) de Rialachán (AE) Uimh. 575/2013 Ceanglais cistí dílse faoi thoimhde comhghaolúcháin nialais (sqrt(ΣcSCVAc2)). Ní chuirfear an fachtóirlascaine 0.65 i bhfeidhm. |